Zadeva C‑299/13

Isabelle Gielen

proti

Ministerraad

(Predlog za sprejetje predhodne odločbe, ki ga je vložilo Grondwettelijk Hof)

„Obdavčenje — Direktiva 2008/7/ES — Člena 5(2) in 6 — Posredni davki na zbiranje kapitala — Davek na pretvorbo prinosniških vrednostnih papirjev v imenske ali nematerializirane vrednostne papirje“

Povzetek – Sodba Sodišča (peti senat) z dne 9. oktobra 2014

Davčne določbe – Usklajevanje zakonodaj – Posredni davki na zbiranje kapitala – Nacionalna ureditev, ki uvaja davek na pretvorbo prinosniških delnic v nematerializirane ali imenske vrednostne papirje – Nedopustnost – Utemeljitev – Neobstoj

(Direktivi Sveta 2008/7, člena 5(2) in 6(1), in 69/335, člena 11(a) in 12)

Člen 5(2) Direktive Sveta 2008/7/ES z dne 12. februarja 2008 o posrednih davkih na zbiranje kapitala je treba razlagati tako, da nasprotuje pobiranju davka na pretvorbo prinosniških vrednostnih papirjev v imenske ali nematerializirane vrednostne papirje, kakršen je v zadevi v glavni stvari. Tak davek ne more biti upravičen na podlagi člena 6 navedene direktive.

Na eni strani sicer drži, da v tej določbi ni izrecno navedena pretvorba delnic, vendar ni sporno, da se pretvorba prinosniških delnic v nematerializirane ali imenske vrednostne papirje, predpisana z nacionalnimi predpisi o odpravi prinosniških vrednostnih papirjev, uvršča v okvir izdaje delnic v smislu te odločbe. Zato s tem, ko določajo davek na takšno pretvorbo, ti predpisi v resnici pomenijo obdavčitev izdaje tega vrednostnega papirja kot sestavnega dela celotne transakcije zbiranja kapitala, s tem pa vpliva na polni učinek člena 5(2)(a) Direktive.

Na drugi strani takšnega davka tudi ni mogoče utemeljiti s členom 6(1) Direktive 2008/7, saj se te določbe, ki jo je kot izjemo od pravila neobdavčitve treba razlagati ozko, ne more uporabiti v primeru davka na pretvorbo prinosniških delnic. V okviru te pretvorbe se prinosniške delnice brez prenosa pravice od prvega imetnika na drugega imetnika pretvorijo v nematerializirane ali imenske vrednostne papirje.

(Glej točke od 25 do 31 in izrek.)

Zadeva C‑299/13

Isabelle Gielen

proti

Ministerraad

(Predlog za sprejetje predhodne odločbe, ki ga je vložilo Grondwettelijk Hof)

„Obdavčenje — Direktiva 2008/7/ES — Člena 5(2) in 6 — Posredni davki na zbiranje kapitala — Davek na pretvorbo prinosniških vrednostnih papirjev v imenske ali nematerializirane vrednostne papirje“

Povzetek – Sodba Sodišča (peti senat) z dne 9. oktobra 2014

Davčne določbe — Usklajevanje zakonodaj — Posredni davki na zbiranje kapitala — Nacionalna ureditev, ki uvaja davek na pretvorbo prinosniških delnic v nematerializirane ali imenske vrednostne papirje — Nedopustnost — Utemeljitev — Neobstoj

(Direktivi Sveta 2008/7, člena 5(2) in 6(1), in 69/335, člena 11(a) in 12)

Člen 5(2) Direktive Sveta 2008/7/ES z dne 12. februarja 2008 o posrednih davkih na zbiranje kapitala je treba razlagati tako, da nasprotuje pobiranju davka na pretvorbo prinosniških vrednostnih papirjev v imenske ali nematerializirane vrednostne papirje, kakršen je v zadevi v glavni stvari. Tak davek ne more biti upravičen na podlagi člena 6 navedene direktive.

Na eni strani sicer drži, da v tej določbi ni izrecno navedena pretvorba delnic, vendar ni sporno, da se pretvorba prinosniških delnic v nematerializirane ali imenske vrednostne papirje, predpisana z nacionalnimi predpisi o odpravi prinosniških vrednostnih papirjev, uvršča v okvir izdaje delnic v smislu te odločbe. Zato s tem, ko določajo davek na takšno pretvorbo, ti predpisi v resnici pomenijo obdavčitev izdaje tega vrednostnega papirja kot sestavnega dela celotne transakcije zbiranja kapitala, s tem pa vpliva na polni učinek člena 5(2)(a) Direktive.

Na drugi strani takšnega davka tudi ni mogoče utemeljiti s členom 6(1) Direktive 2008/7, saj se te določbe, ki jo je kot izjemo od pravila neobdavčitve treba razlagati ozko, ne more uporabiti v primeru davka na pretvorbo prinosniških delnic. V okviru te pretvorbe se prinosniške delnice brez prenosa pravice od prvega imetnika na drugega imetnika pretvorijo v nematerializirane ali imenske vrednostne papirje.

(Glej točke od 25 do 31 in izrek.)